GiliGold/VAD_KnessetCorpus huggingface dataset:
אסתי פלדמן:
גם להתחייב עם משהו שהוא לא נמצא רק אצלנו - - -
צבי ידידיה סוכות:
אני לא רוצה שתתחייבי, אני רוצה שתגידי כמה זמן את מעריכה שלוקח להוציא חוות דעת משפטית
רפי רוזנשיין:
אדוני היושב-ראש, יש לי הצעה
רפי רוזנשיין:
 אני מציע שנעבוד כמו שעבדנו כאן בחודשים האחרונים לגבי צו העיצומים
רפי רוזנשיין:
 אנחנו נוכל להעביר סטטוס דרך דודו, דרך גורמים נוספים על אופן ההתקדמות
רפי רוזנשיין:
 הוועדה תוכל לעמוד על התקדמות בנושא הזה
התקשורת שלמה קרעי:
מה זה, סטטוס יומי
צבי ידידיה סוכות:
תסבירו לנו מה אנחנו לא מבינים, למה לוקח הרבה זמן להכין חוות דעת?
רפי רוזנשיין:
יש הרבה היבטים משפטיים
רפי רוזנשיין:
 מכיוון שחוות הדעת עוד לא מגובשת, אני לא חושב שזה המקום הנכון להציג את כל השאלות שעומדות בהיבט הזה
צבי ידידיה סוכות:
אנחנו יושבים פה שעתיים וזו השאלה הכי חשובה
צבי ידידיה סוכות:
 כל מי שיושב כאן בחדר מבין שהכול תלוי בחוות הדעת הזו
רפי רוזנשיין:
אדוני, יש הרבה שאלות משפטיות שצריכים להתייחס אליהן, לכן אנחנו נעשה את זה במסגרת חוות הדעת
התקשורת שלמה קרעי:
אדוני היושב-ראש, יש לנו הצעה אולי שהאוצר צריך לתת את הסכמתו
התקשורת שלמה קרעי:
 יש לנו עודפים במשרד
התקשורת שלמה קרעי:
 אנחנו מוכנים לצאת לפעולה היום עד שתכתבו את חוות הדעת, כהלוואה
התקשורת שלמה קרעי:
 מה אתם אומרים?
אסתי פלדמן:
שוב, אני לא מוסמכת לזה
התקשורת שלמה קרעי:
אז תיתנו לנו תשובה
התקשורת שלמה קרעי:
 יש לנו עודפים במשרד ואנחנו מוכנים היום להקצות את כל מה שצריך בשביל לצאת לפעולה היום, כהלוואה עד שתכתבו את חוות הדעת שלכם
צבי ידידיה סוכות:
הרי אמרת שהסיפור הוא לא האם אלא מאיפה
צבי ידידיה סוכות:
 אז הנה
אסתי פלדמן:
אני לא נציגת אגף תקציבים
אסתי פלדמן:
 בוודאי אפשר להעלות את זה בפניהם ולהציג את הדברים
התקשורת שלמה קרעי:
אז בבקשה
התקשורת שלמה קרעי:
 אני מבקש לבחון את העניין
התקשורת שלמה קרעי:
 אני רוצה לתת כהלוואה את העודפים שיש לי במשרד, להתחיל לצאת לפעולה עד שתסיימו בזמנכם החופשי, שבועיים עד חודשיים את חוות הדעת
התקשורת שלמה קרעי:
 עד סוף השנה צריך תשובה כי זה עודפים
אסתי פלדמן:
אני אשוב למשרד ואני אעביר את הבקשה
התקשורת שלמה קרעי:
אנחנו נשמח
התקשורת שלמה קרעי:
 יש פה סכנת חיים
התקשורת שלמה קרעי:
 אנחנו מחויכים פה, יושבים פה במקום ממוזג ונעים
התקשורת שלמה קרעי:
 אנשים בכבישים בסכנת חיים
התקשורת שלמה קרעי:
 אנחנו רוצים לצאת לפעולה
התקשורת שלמה קרעי:
 לא רוצים חודשים שתתעכבו עם חוות דעת משפטית
התקשורת שלמה קרעי:
 זה בלתי מתקבל על הדעת
צבי ידידיה סוכות:
תסבירו שנייה לפחות לאדם בור כמוני למה לוקח כזה הרבה זמן להכין חוות דעת? להבין למה זה לוקח חודשים
צבי ידידיה סוכות:
 יושבים כאן בחדר אנשים שעשו חוות דעת
צבי ידידיה סוכות:
 נכנס חבר הכנסת רוטמן
צבי ידידיה סוכות:
 אנשים כתבו חוות דעת בחיים
אסתי פלדמן:
אני לא חושבת שמישהו אומר שזה לוקח חודשים
אסתי פלדמן:
 אני פשוט חושבת שזה לא רציני שגורם ממשרד אחד או גורם ממשרד אחר יתחייב על חוות דעת משפטית שכוללת - - -
צבי ידידיה סוכות:
אני לא מבקש להתחייב
צבי ידידיה סוכות:
 אני מבקש בסך הכול להעריך כמה זמן ייקח לעשות את חוות הדעת? זה לא יכול להיות שזה ייקח שש שנים כמו הצו ההוא
התקשורת שלמה קרעי:
למה אתם לכתוב בכלל ביחד? חייבים תמיד לפרקס אחד את השני? תכתוב אתה חוות דעת והיא תכתוב חוות דעת, ואנחנו נכריע מי חוות הדעת
רפי רוזנשיין:
אדוני, כנראה שכך זה יעבוד
רפי רוזנשיין:
 אנחנו נכתוב חוות דעת מטעם הייעוץ המשפטי ליהודה ושומרון, ונעביר את זה לגורמים הנוספים
רפי רוזנשיין:
 כשאני אומר שיהיה פה שיתוף פעולה, זה לתוצאה הסופית יצטרך לעמוד על השולחן גם חוות דעת של הגורמים הנוספים
התקשורת שלמה קרעי:
בסדר, אז אנחנו יכולים לתת להם דד-ליין, תוך שבועיים חוות דעת
התקשורת שלמה קרעי:
 מי שיביא, חוות הדעת שלו תתקבל
התקשורת שלמה קרעי:
 מי שלא, זה נגמר
התקשורת שלמה קרעי:
 לא מצליח להבין את העיכוב
התקשורת שלמה קרעי:
 אני מבין שאתם מתקדמים ואני מבין שבאוצר יש עיכובים יותר משמעותיים
התקשורת שלמה קרעי:
 איך אמרת? אנחנו בתחילת התהליך
התקשורת שלמה קרעי:
 תחילת התהליך זה אסון
התקשורת שלמה קרעי:
 זה אומר שאנחנו באמת הולכים להיתקע עם חוות של הייעוץ המשפטי של האוצר חודשים
אסתי פלדמן:
אמרתי שהפנייה הועברה כשהיא הועברה, ומרגע שהיא הועברה החל הטיפול בה
אסתי פלדמן:
 אנחנו לא מתעכבים יום אחד שהוא מעבר לנדרש
התקשורת שלמה קרעי:
השאלה היא מה נדרש
צבי ידידיה סוכות:
אנחנו חלילה לא מפקפקים בנכונות שלכם
צבי ידידיה סוכות:
 אנחנו רק רוצים לשמוע תשובה, כמה זמן בערך זה ייקח
התקשורת שלמה קרעי:
יושב-ראש הוועדה, אני חושב שאתה כמפקח על עבודת הממשלה צריך להציב כאן דד-ליין ולבקש חוות דעת משפטיות בתוך שבוע, בתוך שבועיים לכל המאוחר
התקשורת שלמה קרעי:
 תוך שבוע עם הארכה בשבוע נוסף, לפי שיקול דעתך
התקשורת שלמה קרעי:
 אם חוות דעת לא יגיעו, אנחנו נתקדם
התקשורת שלמה קרעי:
 אני מציע גם לתת את העודפים שלי במשרד לצורך העניין באופן מיידי עד שייכתבו חוות הדעת, ואז אפשר גם חודש מהיום, כי אז כבר אפשר לצאת לפעולה
צבי ידידיה סוכות:
הציע השר קרעי הצעה שאני חושב, לפי מה שאמרת קודם, היא הצעה חלום
צבי ידידיה סוכות:
 אמרת שהבעיה היא האם מכאן או מכאן לקחת את הכסף
צבי ידידיה סוכות:
 אומר, עד שהמדינה תחליט מאיפה לקחת את הכסף, אני מעמיד הלוואה
צבי ידידיה סוכות:
 שוב, אני לא שמעתי כאן הסבר לפחות בשבילי, למה לוקח כזה הרבה זמן להכין חוות דעת, לכן אני מבקש שתוך שבוע או שבועיים אנחנו נקבל את חוות הדעת הזו
צבי ידידיה סוכות:
 יש פה חיי אדם
צבי ידידיה סוכות:
 עמדו פה פיקוד מרכז ומשטרה וכל מי שנוגע בדבר
צבי ידידיה סוכות:
 באמת בסוף אנשים, זה החיים שלהם
צבי ידידיה סוכות:
 האדם הזה זה ברוך מזרחי
צבי ידידיה סוכות:
 הוא ניצב משנה במשטרה, שנרצח במקום שבו לא הייתה קליטה סלולרית והמחבל היה רבע שעה בכביש 35
צבי ידידיה סוכות:
 רבע שעה על הכביש עומד המחבל ואף אחד לא יכול היה לדווח לצבא
צבי ידידיה סוכות:
 כשהצליחו לדווח לצבא, לא הצליחו להסביר בדיוק איפה זה
צבי ידידיה סוכות:
 הדבר הזה הוא אירוע של חיי אדם ואנחנו במלחמה, לכן אני מבקש שתוך שבוע-שבועיים
צבי ידידיה סוכות:
 מההיכרות שלי עם השר זה גם חשוב לשר והדבר הזה צריך לקרות
צבי ידידיה סוכות:
 תודה רבה
צבי ידידיה סוכות:
     חבר הכנסת רוטמן, ממש בדקה
שמחה רוטמן:
אני גם חייב לרדת לוועדה שלי
שמחה רוטמן:
 מנצל את ההפסקה שאצלי
שמחה רוטמן:
 אני רציתי להעלות שתי נקודות
שמחה רוטמן:
 א', כמובן את הדחיפות
שמחה רוטמן:
 אני חייב לומר שאין לי ותק כל כך גדול בבניין הזה, ועדיין אני יודע שהעיסוק בקליטה ביהודה ושומרון, עסקו בו הרבה מאוד זמן
שמחה רוטמן:
 כל פעם אתה מגלה שהבעיה היא במקום אחר
שמחה רוטמן:
 יש תקציב, אין תקציב, כדאיות כלכלית, לא כדאיות כלכלית, יש אכיפה, אין אכיפה
שמחה רוטמן:
 אני לתומי הייתי חושב שכל חוות הדעת בנושא הזה כבר היו אמורות להיות כתובות לא לפני שבועיים אלא לפני שנתיים ולפני ארבע שנים ולפני חמש שנים
שמחה רוטמן:
 אני גם לא מכיר סיטואציה שחוות דעת מעכבת פעולה ממשלתית, ואם זה מה שקורה, יכול להיות שכדאי לעשות תקנות שעת חירום, אדוני השר
התקשורת שלמה קרעי:
גם תקנות שעת חירום דורשות חוות דעת משפטית, אדוני יושב-ראש
שמחה רוטמן:
לא במשרד האוצר אלא במשרד המשפטים
התקשורת שלמה קרעי:
הרבה יותר מסובך
שמחה רוטמן:
בכל מקרה אני חושב שכאשר עוסקים ביהודה ושומרון, בסופו של דבר הריבון בשטח, בינתיים לצערי זה המצב, הוא המפקד הצבאי, והמפקד הצבאי הוא רשות עצמאית והוא צריך לפעול וזה חובתו לפעול
שמחה רוטמן:
 הדבר הזה מסכן חיים
שמחה רוטמן:
 אני לא מצליח להבין איך חוות דעת מעכבת אותו, אז תעשו מה שאתם צריכים כדי שחוות הדעת תהיה מוכנה, לדעתי היום
שמחה רוטמן:
 אני לא מצליח להבין, לא שבוע ולא שבועיים, אבל הדבר הזה מסכן חיים ברמת היום-יום
צבי ידידיה סוכות:
הם הצליחו להקים 11 נקודות בחודש וחצי
צבי ידידיה סוכות:
 תבינו מה אפשר לעשות ברגע שהכסף מגיע
שמחה רוטמן:
גם האמירה שסנקציות יתחילו ומתי יתחילו
שמחה רוטמן:
 יבואו החברות הסלולריות ויגידו, שנים לא באתם, עכשיו אתם מטילים עלינו סנקציות מהרגע להרגע, וידחו
שמחה רוטמן:
 זה לא עוזר
שמחה רוטמן:
 את התקופה הזאת צריך לעשות באופן מיידי
שמחה רוטמן:
      דבר אחד שאני גיליתי בשבועות האחרונים, אדוני היושב-ראש ואדוני השר, ואני שמח ששניכם פה, זה שהבנתי שבבסיסי צה"ל מאפשרים לעשות אנטנות של פרטנר ושל סלקום ולא של פלאפון
דודו כהן:
באיו"ש זה נפתר
צבי ידידיה סוכות:
קבעו פגישה ליום ראשון
שמחה רוטמן:
זה סגור? מצוין, אז אני שמח שדברים נפתרו גם בלעדיי
שמחה רוטמן:
 זה מצוין, אני מברך על כך ואני מקווה שהדבר הזה יתחיל לרדת לשטח באופן מיידי כמו שדיבר היושב-ראש
שמחה רוטמן:
 יותר מידי מקומות ביהודה ושומרון, מדובר בביטחון לא רק של תושבי יו"ש שמתנייעים בכבישים
שמחה רוטמן:
 גם ברמת ההתרעה המוקדמת
שמחה רוטמן:
 יכול להיות שמישהו ראה את הרכב שמגיע למחסום המנהרות, ראה אותו 4 קילומטר קודם, לא היה לו יכולת לדווח בכלל
שמחה רוטמן:
 ביטחון זה ביטחון לכולם
שמחה רוטמן:
 אני מאוד מודה גם לשר וגם ליושב-ראש על קיום הדיון ועל הפעולות בנושא הזה, ואני בטוח שלא תורידו את הרגל מהגז והדבר הזה יימשך
שמחה רוטמן:
 תודה רבה
צבי ידידיה סוכות:
תודה רבה חבר הכנסת שמחה רוטמן
צבי ידידיה סוכות:
 תודה רבה לכל מי שהגיע לדיון
צבי ידידיה סוכות:
 אני חושב שהדיון היה חשוב
צבי ידידיה סוכות:
 התקדמנו כאן, ועדיין כמו שאמרנו, הנושא הכי חשוב שאנחנו מחכים לו כרגע זו חוות הדעת
צבי ידידיה סוכות:
 יש לכם כסף שהשר הנחה לתת אותו
צבי ידידיה סוכות:
 לפעמים צריך לעצור סוסים שדוהרים, אז נמצא כאן השר
צבי ידידיה סוכות:
 אנחנו רואים את המשרד מוכן לתת הלוואה משלו, רק שהדבר הזה כבר יקרה, כי כולנו מבינים, ממש כל הנוכחים כאן מבינים שמדובר בסכנת חיים, חיי אדם כפשוטו בתקופה הזו, אז אנחנו מבקשים שחוות הדעת הזו תהיה כמה שיותר מהר
צבי ידידיה סוכות:
      שוב, תודה רבה לכל מי שהגיע
צבי ידידיה סוכות:
 תודה רבה לשר גם על החתימה על צו העיצומים
צבי ידידיה סוכות:
 תודה רבה למנכ"ל
צבי ידידיה סוכות:
 גם לציבור שראה אותנו מהבית, תודה רבה
צבי ידידיה סוכות:
 אנשים מוזמנים לשלוח לנו מקומות ביהודה ושומרון שאין בהם קליטה, מקומות שבהם אתם נוסעים בכבישים, מכירים שאין להם קליטה, כי בסוף אנשים בבית, אנשים בשטח מכירים את המקומות
צבי ידידיה סוכות:
 שלחו לנו ואנחנו בעזרת השם נציף את זה
צבי ידידיה סוכות:
 תודה רבה לכולם
זאב אלקין:
אנחנו מתחילים את החלק השני של הדיון
זאב אלקין:
 הוא יהיה קצר, כי אנחנו גם מוגבלים בדיון מליאת ועחו"ב שאמור להתקיים פה עוד מעט וצריך עוד זמן לעשות תחלופה
זאב אלקין:
 למעשה, הנושא השני פה לא נועד לפתוח מחדש את הדיון, אלא הוא מפגש קצר למעקב, איפה אנחנו נמצאים דיון קודם שהוצג פה הצורך התקציבי דחוף, בהול לנושא הזה של ההסברה
זאב אלקין:
 אני אזכיר את הנושאים שעלו בדיון הקודם, שצריך לחפש להם מענה, ואני אעדכן את חברי הוועדה איפה שאנחנו נמצאים היום לפי מה שאני יודע, ונציגי הממשלה, אם אני אטעה, תתקנו אותי
זאב אלקין:
 אני אדבר בשמכם לפי מה שאני יודע ותתקנו אותי אם טועה
זאב אלקין:
      עלו פה כמה בעיות חריפות בדיון הקודם
זאב אלקין:
 אני הולך מהקל אל הכבד בהיקפים
זאב אלקין:
 דבר אחד הוצג פה בדיון הקודם שמשרד החוץ נשאר בלי תקציב הסברה בכלל עד סוף שנת 2023, כי הוא כמובן פעל יותר אינטנסיבי ממה שתכנן מאז תחילת המלחמה ושהצורך, כדי לפחות לשמור על אותו היקף פעילות, הוא כ-10 מיליון שקל לטובת תקציב הסברתי של משרד החוץ, לפי מה שאני יודע
זאב אלקין:
 מה?
קריאה:
זה אמור להימשך עד סוף השנה?
זאב אלקין:
עד סוף שנה
זאב אלקין:
 אני מדבר כרגע עד סוף 2023
זאב אלקין:
 אני כרגע לא נוגע ב-2024
זאב אלקין:
 אני אגיד על זה מילה בסוף
זאב אלקין:
 אני יודע שנכון לעכשיו, אז הדיון ההוא, הועמד לטובת משרד החוץ כבר, נדמה לי, קצת יותר מ-6 מיליון שקל, אם אני צודק, עמנואל
זאב אלקין:
ותוך כדי, מה שנקרא, חבל ליותר להגיע לכל הסכום הנדרש במידה שהם יצטרכו אותו
זאב אלקין:
 זאת אומרת, הבעיה של תקציב משרד החוץ נפתרה ממקורות שונים
זאב אלקין:
 אני לא אכנס כרגע לפירוט שלהם
זאב אלקין:
 אותנו בסוף כרגע מעניינת התוצאה הסופית
זאב אלקין:
 אז המצב האבסורדי הזה, שמשרד החוץ נאלץ פה להגיד שהוא השבית פעילות הסברתית שעולה כסף בתקופה הזאת, המצב הזה נפתר
זאב אלקין:
 זה סעיף אחד
זאב אלקין:
      הסעיף השני היה קשור למשרד התפוצות – אני מבין את השיח, וגם תהיה לכם הזדמנות עוד רבע שעה להמשיך אותו בצורה אינטנסיבית
מושיק אביב:
 סיכמנו על הכול
מושיק אביב:
 זה הכול בסוף על איזה 80,000 שקל
מושיק אביב:
 הכול סוכם כבר
זאב אלקין:
ממש
זאב אלקין:
 מהיכרותי את אגף התקציבים, אם זה ככה, הם יפוטרו
זאב אלקין:
      הנקודה השנייה שעלתה במשרד התפוצות, משרד התפוצות הציג פה מצב שבו למעשה יש לו יכולת להגדיל את הפעילות שלו באמצעות הרשאות להתחייב שיש לו לשנים קדימה, אבל היא סוגיה תזרימית של מזומנים, וגם ככה לעשות מה שהוא עשה, הוא נכנס לאיזשהו אוברדרפט בסוגיה התזרימית
זאב אלקין:
 ולכן כשביקשנו ממשרד התפוצות להגדיל את הקולות הקוראים שלו עבור גופי החברה האזרחית והדגשנו פה כמה הם חשובים וכמה הרבה פעמים הם יעילים, במיוחד בעולם הרשתות, משרד התפוצות אמר שהוא יעשה את זה בשמחה, אבל הוא צריך אישור ממשרד האוצר להיכנס לפער מזומנים עוד יותר גדול
זאב אלקין:
 הוא לא מבקש תוספת לתקציב שיש לו בהרשאות, אלא יכולת להפוך אותם למזומן
זאב אלקין:
 לפי מה שאני יודע, ואגף תקציבים, תקשיבו לי היטב, תתקנו אם אני טועה, אני קיימתי על זה שיח של שיחות טלפוניות וגם פגישה נרחבת עם שר האוצר, לפי מה ששר האוצר הודיע לי ופעם האחרונה רמ"ט שלו אשרר את זה היום בבוקר, יש אישור ממשרד האוצר למשרד התפוצות להוסיף עוד 20 מיליון שקל בשנת 2023 לשני הקולות הקוראים שיצאו
זאב אלקין:
 היו שם שני קולות קוראים
זאב אלקין:
 קול קורא אחד לגופים שיש להם מצ'ינג 50/50 בהיקף 10 מיליון שקל
זאב אלקין:
 וקול קורא שני בהיקף 3 מיליון שקל לגופים שאין להם מצ'ינג, ששם גובה התמיכה הוגבל ל-100,000 שקל אז בהתחלה
זאב אלקין:
      אז קודם כול, אני הבנתי משר האוצר וגם מהרמ"ט שלו שיש הנחיה לאגף התקציבים לאפשר עוד הזרמה של 20 מיליון שקל לטובת שני הקולות הקוראים האלה כבר עכשיו בשנת 2023
זאב אלקין:
 האם אני טועה בעניין הזה? האם זה נכון?
עפר שלח:
אז בוקר טוב
עפר שלח:
 אני אתייחס
עפר שלח:
 שמי עפרי אשל ממשרד האוצר
עפר שלח:
 אני לא יודעת להרחיב לגבי השימושים בדיוק של אותה תוספת תקציבית
עפר שלח:
 אבל אני כן יכולה לאשר גם שהגירעון התפעולי שדובר בדיון קודם יכוסה וגם שסוכם על תוספת מזומן שבעצם תשמש למתן מענה כולל לצורכי ההסברה של המשרד
זאב אלקין:
של 20 מיליון שקל?
עפר שלח:
נכון
זאב אלקין:
אז המטרה שדיברתי עליה עם שר האוצר, וזה מה שסיכמתי איתו, זה זה, זו הרחבה, שכל ה-20 מיליון שקל האלה ילכו לטובת הקולות הקוראים
זאב אלקין:
 גם מנכ"ל משרד התפוצות מכיר את זה
זאב אלקין:
 דיברתי גם איתו לפני שהלכתי לשר האוצר, אחרי שהלכתי לשר האוצר
זאב אלקין:
 אנחנו היינו מתואמים בעניין הזה
זאב אלקין:
 אז הנקודה הזאת סגורה
זאב אלקין:
 ואתם מבצעים את זה?
אבי כהן סקלי:
 סגורה
אבי כהן סקלי:
 הנקודה הזאת סגורה
אבי כהן סקלי:
 אנחנו מתואמים עם אגף תקציבים בצורה מלאה לשנת 2023, ואנחנו שמחים על זה מאוד
אבי כהן סקלי:
 זה אחד
אבי כהן סקלי:
 לגבי העדכונים שאתה דיברת עליהם, אנחנו מגדילים את התמיכות בלי מצ'ינג, את התמיכות שלא צריכות מצ'ינג, מ-100,000 שקל ל-200,000 שקל
זאב אלקין:
בגובה התמיכה המקסימלית?
אבי כהן סקלי:
בגובה התמיכה המקסימלית
אבי כהן סקלי:
 ובהתאמה, אנחנו מגדילים את זה מ-3 מיליון שקלים ל-6 מיליון שקלים, שזו התמיכה הקודמת שהייתה
אבי כהן סקלי:
 לגבי התמיכות של המצ'ינג עם קונצרט, אנחנו מגדילים בשלב הזה מ-10 מיליון שקלים ל-15 מיליון שקלים, ואז את היתרה של התקציב אנחנו נראה איפה יהיה יותר ביקוש
אבי כהן סקלי:
 ככל שיהיה יותר ביקוש בתמיכות ללא מצ'ינג, אז אנחנו נשים עוד כסף שם
אבי כהן סקלי:
 ובינתיים אם יהיה ביקוש למצ'ינג, אז נשים את זה שם
אבי כהן סקלי:
 אנחנו לא סגורים בדיוק איפה יהיה
זאב אלקין:
אתה למעשה רק השבת סגרת את הקולות הקוראים
אבי כהן סקלי:
האמת, בגלל שעשינו את ההרחבה של ה-100,000 ל-200,000 שקל, אז הבאנו עוד כמה ימים, כדי כולם גם יוכלו לעדכן את הבקשה שלהם וגם שיהיה עוד קצת זמן לארגונים
אבי כהן סקלי:
 בכל מקרה, זה תקציב של 6 מיליון שקלים
אבי כהן סקלי:
 ואם יהיה צורך, נוכל לשים שם יותר כסף
זאב אלקין:
אתה לא צריך פרסום מחודש, נכון? ברגע שיש לך את המקור התקציבי ויוגשו יותר בקשות, אתה תוכל פשוט להרחיב אוטומטית וללכת להבא בתור מבחינת הדירוג, נכון?
אבי כהן סקלי:
 עשינו פרסום כדי שזה יהיה שוויוני
אבי כהן סקלי:
 אבל זה לא גורע מאיתנו
אבי כהן סקלי:
 יש לנו עוד כמה ימים, ואז נסגור מתווה התמיכה ונתקדם הלאה
זאב אלקין:
לא
זאב אלקין:
 אבל אתה יכול להוסיף כסף
זאב אלקין:
 שאם יהיו לך מועמדים מתאימים יותר מהיקף של 6 מיליון, אתה יכול להזרים כסף
אבי כהן סקלי:
אה, כן
אבי כהן סקלי:
 אני יכול
אבי כהן סקלי:
 כן, כן
זאב אלקין:
זאת אומרת, אתה למעשה כרגע 8 מיליון כבר חילקת מ-20 מיליון האלה ועוד 12 מיליון אתה מחזיק לראות איפה תצטרך יותר, לפי ההגשות, נכון?
אבי כהן סקלי:
לא
אבי כהן סקלי:
 מה זה 8 מיליון?
זאב אלקין:
בסך הכול יש 20 מיליון
זאב אלקין:
 אתה תגברת ב-3 מיליון את קול הקורא בלי מצ'ינג, 5 מיליון את קול הקורא עם מצ'ינג, זה 8 מיליון
אבי כהן סקלי:
 כן
זאב אלקין:
אז 8 מיליון כבר יועדו לתוספת לשני קולות הקוראים האלה
זאב אלקין:
ועוד 12 מיליון שקל מחכים לראות איפה הוגשו יותר הצעות ואיפה יש יותר צורך לחזק קול קורא כזה או אחר
אבי כהן סקלי:
נכון
אבי כהן סקלי:
 נקודה אחת שאנחנו צריכים עוד לסגור עם מטה ההסברה, לא עם אגף התקציבים, ואיתך, היא מבחינתנו הקידומים של הסרטונים עד סוף השנה
אבי כהן סקלי:
 המקור התקציבי שלהם זה המקור - - -
זאב אלקין:
על זה תכף נדבר
זאב אלקין:
 זו הבקשה
אבי כהן סקלי:
זהו
אבי כהן סקלי:
 כי זה חשוב לנו, להשלים את התמונה
זאב אלקין:
 ברור
זאב אלקין:
 על זה תכף נדבר
אבי כהן סקלי:
אוקיי
זאב אלקין:
 אז את סוגייה הזאת, אגב, לגופים של החברה האזרחית זו בשורה גדולה מאוד, ה-20 מיליון שקלים האלה, כי למעשה זו הגדלה  פי שניים וחצי אפילו בהיקף הכולל, ואני מאוד מאמין ביעילות של הכלי הזה, וברור שאנחנו פה מדברים רק על שנת 2023
זאב אלקין:
 ברור שלשנת 2024 נצטרך להביא מענים הרבה יותר נרחבים, בהנחה שהלחימה תימשך והצורך יהיה גדול ואקוטי והאתגרים רק יגדלו
זאב אלקין:
 אבל אני ממש רוצה לברך בנושא הזה גם את משרד האוצר וגם את משרד התפוצות, שמצאתם פתרון, כי אני רואה חשיבות מאוד מאוד גדולה להיבט הזה של התקצוב לגופים האזרחים
זאב אלקין:
     פה אני עובר לסוגיה השלישית של הצורך הכולל בתקציבי ההסברה
זאב אלקין:
 את הצורך הזה תיכלל מערך ההסברה הלאומי בעיקר לצורך מימון קמפיינים ועוד פעולות תומכות מהסוג הזה, שהוצג לנו בדיון הקודם
מושיק אביב:
בסיוע יושב-ראש הוועדה
זאב אלקין:
מה?
זאב אלקין:
 בסדר
זאב אלקין:
 אני פה הלוביסט שלכם, של כל השולחן הזה
זאב אלקין:
 תפקידי ותפקיד חבריי כאן
זאב אלקין:
 ועל זה דיברתי עם שר האוצר
זאב אלקין:
 שם הוצג צורך, לפי מה שאני מכיר, לטובת הסברת חוץ והסברת פנים, של לסדר גודל קצת יותר מ-100 מיליון שקל, זה מה שמערך ההסברה הציג לי, עד סוף שנת 2023 שוב, שמתוכו בערך 80 מיליון, קצת יותר, זה הסברת חוץ וכל השאר זה הסברת פנים, כן? בחלוקה היחסית כזאת, של 80%/20% בערך
זאב אלקין:
 פה כרגע, לפי מה שאני יודע, אגף התקציבים, יתקן אותי, ניהלנו שיח עם שר האוצר
זאב אלקין:
 אין כרגע נכונות להיענות לכל הסכום הזה בשלב הזה עד סוף שנת 2023
זאב אלקין:
 יש כן נכונות לתגבר משמעותית בעשרות מיליוני שקלים את מערך ההסברה הלאומי, ודרכו את כל הגופים שעוסקים בזה, קרי משרד החוץ, משרד התפוצות, לע"ם, כאילו כל הגופים שמבצעים את הפעולות השונות שהוצגו כאן בהרחבה בדיון הקודם, כולל רכישה של יכולות קידום וכן הלאה, שזה הדבר הכי משמעותי
זאב אלקין:
 זו בדיוק הייתה השאלה של אבי למושיק תוך כדי הדיון כאן
מושיק אביב:
רק פעם שלישית הוא דיבר איתי היום
זאב אלקין:
 צודק
זאב אלקין:
 הוא יודע לבקש כסף
מושיק אביב:
לא על כסף
אבי כהן סקלי:
אחי, אני לא יודע כלום בחיים חוץ מכסף
אבי כהן סקלי:
 עזוב אותי
מושיק אביב:
הוא לא הגיע לכסף
מושיק אביב:
 הוא דיבר על דברים אחרים
זאב אלקין:
עכשיו, פה, לצערי, אני יודע שאנחנו עוד לא יכולים להגיד סכום מדויק
זאב אלקין:
 יש עבודת מטה כרגע בין משרד האוצר למערך ההסברה הלאומי לדייק כמה זה ריאלי לנצל עד סוף השנה, עד סוף שנת 2023 וכמה נכון
זאב אלקין:
 אבל אני יודע שסוכם על תוספת של עשרות מיליוני שקלים כדי לתת דחיפה משמעותית לנושא הזה, עוד פעם בחודש שנשאר של שנת 2023
זאב אלקין:
 אני מדייק, אגף תקציבים?
גל אסף:
כן, יו"ר הוועדה
זאב אלקין:
 אוקיי
צבי ידידיה סוכות:
זה כל מה שביקשתם, 80 מיליון?
זאב אלקין:
 הם ביקשו 100 מיליון וקצת, בחלוקה של 80%/20% בין החוץ לפנים, 80% חוץ, 20% פנים
צבי ידידיה סוכות:
בשביל הסברה טובה בכל העולם מספיק 80 מיליון?
זאב אלקין:
לא, לא
זאב אלקין:
 עד סוף 2023, לחודש
צבי ידידיה סוכות:
לחודש אבל במלחמה
גל אסף:
חבר סוכות, בגלל שאנחנו בסוף שנה, גם הרבה מההתחייבויות שייצוא, המזומן בגינן יגיע בכלל ב-2024
זאב אלקין:
את זה אני מבין
זאב אלקין:
 אבל אני לא נכנס לזה כרגע
צבי ידידיה סוכות:
אני רוצה להבין את הרציונל
גל אסף:
נהיה בשיח
גל אסף:
 הכוונה היא לתגבר
צבי ידידיה סוכות:
אני הקטן, עשיתי קצת קמפיינים בארץ, קטנים
צבי ידידיה סוכות:
 ואני מבין ש-80 שקל בשביל להסביר את ישראל במלחמה אפילו לחודש בכל העולם, זה כלום ושום דבר
זאב אלקין:
 זה לא התקציב היחידי
זאב אלקין:
 זה תוספת לתקציבים הקיימים
זאב אלקין:
 אתה צודק, חבר הכנסת סוכות, שבסוף התקציבים הקיימים מאוד נמוכים
זאב אלקין:
 זה הוצג כאן
זאב אלקין:
 התמונה הייתה מאוד ברורה
זאב אלקין:
 אני לא נכנס לזה כרגע
זאב אלקין:
 ולכן אנחנו מדברים פה על אקמול חירום לחודש הזה
זאב אלקין:
 ברור שלקראת 2024 צריך לפתוח את השיח הזה מחדש
זאב אלקין:
      אני מציע לך, אני מניח שאתה מכיר את שני הטלפונים של שר האוצר כמוני, ולכן את מה שאני עשיתי גם אתה יכול לעשות ותתגייס לעזור לי
זאב אלקין:
 דבר איתו
זאב אלקין:
 אנחנו עוד לא סגרנו סופית את הסכום כמה זה "כמה עשרות"
זאב אלקין:
 זה יכול להיות קרוב ל-100 מיליון וזה גם יכול להיות פחות מ-50 מיליון
זאב אלקין:
 אז לכן "כמה עשרות" הזה זה מינוח כרגע מעורפל
זאב אלקין:
 ואנחנו בסוף שנה, אז צריך דחוף
זאב אלקין:
 אז תעזור לי
אבי כהן סקלי:
 כי נגמר הכסף גם לנו וגם למשרד החוץ בהקשר הזה
זאב אלקין:
ברור, ברור
זאב אלקין:
 אני אמרתי, הכסף הזה הולך לטובת משרד החוץ, לטובת משרד התפוצות, לטובת כל הקמפיינים
צבי ידידיה סוכות:
גם למשרד הביטחון נגמר
צבי ידידיה סוכות:
 מה לעשות, אנחנו במלחמה
גל אסף:
יו"ר הוועדה, רק כדי להרגיע, אחד, באמת כמו שאמרת, שר האוצר רואה בזה חשיבות גדולה
גל אסף:
 ואנחנו נגיש ממש בהקדם האפשרי פנייה, בין היתר, גם לתגבור של משרד החוץ, גם לתגבור במשרד ראש הממשלה, שכמו שאמרת עשרות, ואנחנו בפיין טיונינג על המספרים, אבל זה לא יהיה בעשרות הנמוכים וזה גם לא יהיה בעשרות הגבוהים
זאב אלקין:
אנחנו נמשיך לדבר על זה
זאב אלקין:
 אני יושב איתכם על זה היום אחר הצוהריים
זאב אלקין:
 אם אפשר לגלות סוד מדינה
גל אסף:
אבל חבר הכנסת אלקין, אני יכול להבטיח לך שאנחנו ניתן פה מענה
גל אסף:
 בסוף יש פה עניין של יכולת ביצוע לאור סוף שנה
זאב אלקין:
אני מבין את זה
גל אסף:
אנחנו ניתן פה מענה
זאב אלקין:
אתם לא רוצים לתת כסף שיחזור אליכם לטובת כיסוי גירעון המדינה, כי אתם לא אוהבים לכסות גירעון מדינת כידוע
זאב אלקין:
 ולכן אתם רוצים לוודא שכל הכסף שתיתנו באמת ינוצל עוד השנה ולא יחזור למשרד האוצר
זאב אלקין:
 אני מבין את הדאגה הזאת, שהכסף יהיה זה
זאב אלקין:
 אני מקווה שבימים הקרובים אנחנו נדע לדייק את המספר יותר
זאב אלקין:
 אבל עדיין אני חושב שבהתחשב בזה – מתי קיימנו דיון קודם? לפני שבוע? קצת יותר מלפני שבוע – אנחנו התקדמנו מאוד במצב חירום שבו היינו
זאב אלקין:
 וכמובן, אני חוזר ואומר, התקציבים האלה רחוקים מאוד מלספק מענה לשנת 2024, אם היא הולכת להיות שנת מלחמה או לפחות חלקה הגדול
צבי ידידיה סוכות:
גם לחודש הזה זה כלום
זאב אלקין:
ולכן צריך לתגבר אותם
זאב אלקין:
 צריך להגיע למספר כמה שיותר גבוה לחודש הזה
זאב אלקין:
 וחבר הכנסת סוכות יעזור מול שר האוצר, ואני אמשיך גם מול אנשי אגף התקציבים בישיבה יותר מסודרת כדי שהמספר הזה יהיה כמה שיותר גדול
זאב אלקין:
 וכמובן נמשיך בזה לקראת שנת 2024 דיון רציני, כי צריך לתת לזה מענה מערכתי ולא מהגורן אל היקב
זאב אלקין:
      מושיק, משפט? כי אני חייב לסיים
מושיק אביב:
כן
מושיק אביב:
 אני רוצה להתייחס
מושיק אביב:
 גם משבוע שעבר, גם תודה לך
מושיק אביב:
 נפגשת עם שר האוצר
מושיק אביב:
 וגם מול אגף התקציבים, מול גל, אנחנו מסתכלים על שלושה דברים
מושיק אביב:
 אחד, תקציב ההסברה של מדינת ישראל היה בלשון המעטה מועט מאוד, שלא לומר מגוחך
מושיק אביב:
 לא האשמה
מושיק אביב:
 אני אומר את זה כעובדה
מושיק אביב:
 אז אנחנו עושים מספר דברים
מושיק אביב:
 אחד, מסתכלים על מיידית וכמה הנכון, ואנחנו על ויכוח קטן, ותהיינה תוספות, שייתנו מענה לכל הצרכים
מושיק אביב:
 אנחנו סיכמנו על תוספות לצרכים שיש לנו
מושיק אביב:
 זה עדיין לא התקציב הגדול שאיתו אנחנו אמורים להילחם לצד הלחימה הביטחונית
מושיק אביב:
הדבר השני הוא הסתכלות על "פני ההסברה של מדינת ישראל לאן", וגם בזה אנחנו בתוך דיונים כדי להסתכל על שנות 2024, כשאנחנו במלחמה
מושיק אביב:
 ובכלל, מה ראוי, מה נכון להגיע
מושיק אביב:
 וזה בשיתוף פעולה
מושיק אביב:
 על שלושת הדברים האלה אנחנו כבר בשיג ושיח
זאב אלקין:
אגב, אם תסיימו את השיג השיח הזה היום עד 17:00, כשאני יושב עם אנשי אגף התקציבים על זה, אז אני אשמח לשמוע
זאב אלקין:
 אם לא, אז אני אעזור לכם כמו שעזרתי אצל שר האוצר לסיים את התהליך הזה
זאב אלקין:
 לפחות לעכשיו, אנחנו נכנס לדיון מאוד רציני לקראת 2024, כמו שאמרתי
זאב אלקין:
     בבקשה, חבר הכנס סוכות
זאב אלקין:
 רציתי להגיד משפט, אבל ממש משפט, כי אני חייב לסיים
צבי ידידיה סוכות:
ממש משפט קצר, בגלל זה אנחנו כבר נמצאים בדיון הזה
צבי ידידיה סוכות:
 יש נושא שאני מרגיש לפחות שהוא לא מטופל, והוא כל הקמפיין הזה על אלימות מתנחלים ביהודה ושומרון
צבי ידידיה סוכות:
 זה קמפיין שמבוסס על ציוצים של "יש דין" ושל "בצלם", שמוציאים נתונים פשוט שקרים לחלוטין
צבי ידידיה סוכות:
 והדבר הזה, לצערי, תופס בכל כלי התקשורת בעולם, אתם מכירים את זה, בניו יורק טיימס, בוושינגטון פוסט ב-CNN
צבי ידידיה סוכות:
 בכל מקום אפשרי הדבר הזה תופס
צבי ידידיה סוכות:
 ולצערי, עדיין, למרות שאני כבר פניתי כמה פעמים, לא מקבל תגובה רשמית של מדינת ישראל
צבי ידידיה סוכות:
 שוב, נתונים שקריים על גירוש של מאות קהילות של פלסטינים, על מאות נרצחים, על חיילים ומתנחלים שרוצחים
צבי ידידיה סוכות:
 והדבר הזה, כולנו מבינים, כמה נזק הוא עושה למדינת ישראל
צבי ידידיה סוכות:
 באמת בסוף אנחנו שומעים את נשיא ארצות הברית מדבר על זה כל פעם
צבי ידידיה סוכות:
      אני, אתה יודע, שוחחתי לפני הדיון עם מנכ"לית מועצת יש"ע
צבי ידידיה סוכות:
 היא אומרת לי: תשמע, אנחנו עם אפס תקציב; נלחמים לבד
צבי ידידיה סוכות:
 אני גם בעצמי הבאתי בשבוע שעבר סיורים בשומרון של העיתונים מאיטליה ומצרפת ומכל מיני מקומות
צבי ידידיה סוכות:
 ומדינת ישראל הרשמית, לצערי, לא נמצאת באירוע הזה
צבי ידידיה סוכות:
 לא מגבה את הנתונים של משטרת ישראל שאומרת: חבר'ה, אין עלייה; יש ירידה של 50% בכלל באירועים האלה משנה שעברה; הדברים האלה מטופלים
צבי ידידיה סוכות:
 אין את כל התופעות האלה שמדברים עליהן כדי לנסות לייצר איזושהי סימטריה בינינו לבין הפלסטינים
צבי ידידיה סוכות:
 זה פשוט שקר
זאב אלקין:
חבר הכנסת סוכות, אני חושב שיש הרבה אמת במה שאתה אומר
זאב אלקין:
 זה פחות רלוונטי לדיון התקציבי, כי הבעיה שם היא תקציב
צבי ידידיה סוכות:
נכון
צבי ידידיה סוכות:
 אני ניצלתי את הבמה כדי לדבר על זה
זאב אלקין:
אבל אם ניצלת את הבמה להעביר מסר, המסר הועבר ואני בטוח שנקלט
הר מלך:
אבל אנחנו לא נקבל על זה תשובה? כי הוא אמר דברים מאוד חשובים
זאב אלקין:
זה נושא אחר
זאב אלקין:
 אני כרגע חייב לסיים